**DĖL ROKIŠKIO RAJONO SAVIVALDYBĖS TARYBOS 2016 M. VASARIO 19 D. SPRENDIMO NR. TS-22 „DĖL ROKIŠKIO RAJONO SAVIVALDYBĖS 2016-2018 METŲ STRATEGINIO VEIKLOS PLANO PATVIRTINIMO“ DALINIO PAKEITIMO**

2016 m. liepos 29 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu ir 18 straipsnio 1 dalimi, Rokiškio rajono savivaldybės tarybos 2016 m. kovo 25 d. sprendimu Nr. TS-69 „Dėl Rokiškio rajono savivaldybės biudžeto 2016 metams patvirtinimo“ ,Rokiškio rajono savivaldybės tarybos 2016 m. vasario 19 d. sprendimu Nr. TS-21 „Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtinto Rokiškio rajono savivaldybės strateginio planavimo organizavimo tvarkos aprašo 67 punktu, Rokiškio rajono savivaldybės taryba n u s p r e n d ž i a:

 Iš dalies pakeisti Rokiškio rajono savivaldybės tarybos 2016 m. vasario 19 d. sprendimo Nr. TS-22 „Dėl Rokiškio rajono savivaldybės 2016-2018 metų strateginio veiklos plano patvirtinimo“ 1 punktu patvirtinto Rokiškio rajono savivaldybės 2016-2018 metų strateginio veiklos plano priedus ir patvirtinti juos nauja redakcija (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Gražina Švanienė

**TEIKIAMO SPRENDIMO PROJEKTO DĖL ROKIŠKIO RAJONO SAVIVALDYBĖS TARYBOS 2016 M.KOVO 25 D. SPRENDIMO NR.TS-69 „ DĖL ROKIŠKIO RAJONO SAVIVALDYBĖS 2016-2018 METŲ STRATEGINIO VEIKLOS PLANO PATVIRTINIMO“ DALINIO PAKEITIMO PROJEKTO AIŠKINAMASIS RAŠTAS**

2016-07-27

Rokiškis

**Parengto sprendimo projekto tikslai ir uždaviniai.**

Vadovaujantis Rokiškio rajono savivaldybės tarybos 2016-03-25 sprendimu Nr. TS-69 patvirtintu Rokiškio rajono savivaldybės biudžetu 2016 metams bei planuojamais 2016 m. liepos mėn. biudžeto pakeitimais, būtina pakoreguoti ir nauja redakcija patvirtinti Rokiškio rajono savivaldybės tarybos 2016-03-25 sprendimu Nr. TS-69 patvirtinto Rokiškio rajono savivaldybės 2016-2018 metų strateginio veiklos plano priedus, įrašant į juos dalį savivaldybės 2016 m. planuojamų projektų.

Į strateginį veiklos planą įtraukiami nauji projektai:

Melioracijos projektai „Rokiškio rajono kaimo vietovių viešos infrastruktūros atnaujinimas ir plėtra(I -, Panemunėlio gelž. stotis, II - Lailūnų , Čedasų, Salų gyvenviečių melioracija). Vandentvarkos projektai – du: I – Salų miest., Apaščios, Kalvių kaimuose. Ir II- Panemunėlio miestelis, Lūkštų kaimas , Kazliškio , Aleksandravėlės kaimuose. Taip pat numatomas teikti projektas „ Salų dvaro kapitalinis stogo remontas“, Kaimo bendruomenių būtų teikiami šie du projektai tai „Lūkštų kaimo bendruomenės pastato kapitalinis stogo remontas“ ir „Aleksandravėlės kaimo bendruomenės pastato kapitalinis remontas“. Taip pat teikiamas projektas "Rokiškio rajono teritorijų kraštovaizdžio formavimas ir ekologinės būklės gerinimas" finansuojamas 2014-2020 metų Europos Sąjungos fondų investicijų veiksmų programos 5 prioriteto "Aplinkosauga, gamtos išteklių darnus naudojimas ir prisitaikymas prie klimato kaitos" 05.5.1-APVA-R-019 priemonės "Kraštovaizdžio apsauga" lėšomis. Projektas "Tradicinių amatų centro plėtra Rokiškyje" numatomas finansuoti Lietuvos kaimo plėtros 2014-2020 metų programos priemonės "Pagrindinės paslaugos ir kaimų atnaujinimas kaimo vietovėse" veiklos srities "Parama investicijoms į kaimo kultūros ir gamtos paveldą, kraštovaizdį" veiklos "Tradicinių amatų centrų plėtra" lėšomis.

Įtraukus naujus projektus reikalingasbiudžeto keitimas 3 savivaldybės veiklos programoms.

**Šiuo metu esantis teisinis reglamentavimas.**

Rokiškio rajono savivaldybės tarybos 2016 m. kovo 25 d. sprendimas Nr. TS-69 „Dėl Rokiškio rajono savivaldybės 2016**–**2018 metų strateginio veiklos plano patvirtinimo“; Rokiškio rajono savivaldybės tarybos 2016 m. vasario 19 d. sprendimas Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“.

**Sprendimo projekto esmė.**

Rokiškio rajono savivaldybės 2016**–**2018 metų strateginis veiklos planas buvo patvirtintas Rokiškio rajono savivaldybės tarybos 2016 m. kovo 25 d. sprendimu Nr. TS-69 „Dėl Rokiškio rajono savivaldybės 2016**–**2018 metų strateginio veiklos plano patvirtinimo“. Rokiškio rajono savivaldybės 2016**–**2018 m. strateginis veiklos planas buvo sudarytas 6 patvirtintų savivaldybės veiklos programų planuojamų maksimalių asignavimų 2016-2018 m. laikotarpiui pagrindu. Vadovaujantis Rokiškio rajono savivaldybės strateginio planavimo organizavimo tvarkos aprašo 67 punktu, iškilo būtinybė pakoreguoti ir patvirtinti Rokiškio rajono savivaldybės 2016**–**2018 metų strateginio veiklos plano priedus, įrašant į juos savivaldybės 2016 m. biudžetu planuojamus biudžeto keitimus 3 savivaldybės veiklos programoms. Atsižvelgiant į patvirtintą 2016 m. biudžetą, keičiamos 3 programų 1 lentelės „Tikslų, uždavinių, priemonių asignavimų ir produkto vertinimo kriterijų suvestinė“, 2 lentelės „“Lėšų poreikis (asignavimai) ir numatomi finansavimo šaltiniai“ bei bendros lentelės „2016**–**2018-ųjų m. programų asignavimų suvestinė“, „2016-2018-ųjų m. programų lėšų poreikis (asignavimai) ir numatomi finansavimo šaltiniai“, atitinkamai užpildant stulpelį „2016-ųjų m. patvirtinta taryboje“.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų, o Rokiškio rajono savivaldybės 2016**–**2018 metų strateginio veiklos plane numatytos priemonės vykdomos, atsižvelgiant į 2016 m. savivaldybės biudžete skirtus asignavimus jų valdytojams ir kitus finansavimo šaltinius;

**neigiamos** – nėra.

**Finansavimo šaltiniai ir lėšų poreikis**: sprendimo įgyvendinimui lėšų nereikalinga.

**Suderinamumas su Lietuvos Respublikos galiojančiais teisės norminiais aktais** Projektas neprieštarauja galiojantiems teisės aktams.

**Antikorupcinis vertinimas-** teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus

vyriausioji specialistė Gražina Švanienė